ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र
दिल्ली-मुंबई, 6 ऑक्टोबर 2020

पंतप्रधान नरेंद मोदी यांनी काल उशिरा “रेझ - 2020” अर्थात सामाजिक सक्षमीकरणासाठी जबाबदार कृत्रिम बुद्धिमत्तेचा वापर या जागतिक परिषदेचे आभासी उद्घाटन केले. 5 ते 9 ऑक्टोबर या कालावधीत चालणाऱ्या या परिषदेत शिक्षण, उद्योग आणि सरकारी क्षेत्रातील सुमारे 300 वक्ते सहभागी होणार आहेत.
पंतप्रधान नरेंद्र मोदी यांनी इस्त्रायलचे पंतप्रधान बेंजामिन नेतन्याहू यांच्याशी आज दूरध्वनीवरुन चर्चा केली. या दोन्ही नेत्यांनी, कोविड-19 साथीच्या आजाराच्या काळात, द्विपक्षीय सहकार्याबद्दल, समाधान व्यक्त केले.
आरोग्य मंत्रालयाची कोविड-19घडामोडींवरील माहिती :
भारतातील सक्रीय कोविड बाधितांची संख्या सतत कमी होत असल्यामुळे एकूण सक्रीय कोविड रुग्णांच्या दरात सातत्याने घसरण होत असल्याचे दिसून आले आहे.
देशातील एकूण कोविड बाधित 9,19,023 रुग्णांच्या संख्येचा विचार करता त्यातील फक्त 13.75 टक्के रुग्ण सध्या सक्रीय असल्याचे दिसून आले आहे.
सक्रीय रुग्णांच्या घसरत्या दरासोबत, रोगमुक्त होणाऱ्या रुग्णांचा दर वाढताना दिसत आहे.
देशात कोविड संसर्गातून रोगमुक्त झालेले एकूण 56,62,490 रुग्ण आहेत. सध्या देशातील बरे झालेले रुग्ण आणि सक्रीय रुग्ण यांच्या एकूण संख्येत 47,43,467 इतके अंतर दिसून आले आहे.
रुग्ण रोगमुक्त होण्याच्या वाढत्या प्रमाणासोबतच हे अंतर वाढताना दिसत आहे.
अधिकाधिक कोविड रुग्ण रोगमुक्त होत असल्यामुळे राष्ट्रीय रोगमुक्तता दर वाढून आता 84.70% झाला आहे.गेल्या चोवीस तासांत रोगमुक्त झालेल्या 75,787 जणांना रुग्णालयातून घरी पाठवण्यात आले असून, या कालावधीत 61,267 नव्या कोविड बाधितांची नोंद झाली आहे.
देशातील 25 राज्ये आणि केंद्रशासित प्रदेशांमध्ये रोगमुक्त होणाऱ्यांची संख्या नव्याने कोविड बाधित रुग्णसंख्येपेक्षा जास्त असल्याचे दिसून आले आहे.
नव्याने रोगमुक्त झालेल्यांपैकी 74 टक्के रुग्ण देशातील महाराष्ट्र, आंध्रप्रदेश, कर्नाटक, तामीळनाडू, केरळ, उत्तर प्रदेश, ओडिशा, दिल्ली, छत्तीसगड आणि पश्चिम बंगाल या 10 राज्ये आणि केंद्रशासित प्रदेशांमधील आहेत.
फक्त महाराष्ट्र राज्यामध्ये एका दिवसात सर्वात जास्त म्हणजे सुमारे 13,000 कोविडबाधित रोगमुक्त झाले आहेत.
गेल्या 24 तासांत 61,267 नव्या कोविडबाधितांची नोंद झाली आहे.
नव्याने बाधित रुग्णांपैकी 75 टक्के रुग्ण 10 राज्ये आणि केंद्रशासित प्रदेशांमधील आहेत. यापैकी महाराष्ट्रात सर्वात जास्त म्हणजे 10,000 पेक्षा जास्त बाधित नोंदले गेले, त्याखालोखाल कर्नाटक राज्यात 7,000 पेक्षा जास्त नव्या रुग्णांची नोंद झाली.
गेल्या 24 तासांत 884 कोविड बाधित रुग्णांचा मृत्यू झाला आहे.
त्यापैकी सुमारे 84 टक्के रुग्ण देशातील महाराष्ट्र, कर्नाटक, उत्तर प्रदेश,तामीळनाडू, पश्चिम बंगाल, आंध्रप्रदेश,पंजाब, छत्तीसगड, दिल्ली, आणि मध्य प्रदेश या 10 राज्ये आणि केंद्रशासित प्रदेशांमधील आहेत.
यापैकी 29 टक्क्याहून जास्त म्हणजे 263 रुग्णांचे मृत्यू महाराष्ट्रात झाले आहेत.
इतर अपडेट्स:
महाराष्ट्र अपडेट्स :
महाराष्ट्रात 5 ऑक्टोबर पासून रेस्टॉरंटस, भोजनालय आणि बार पुन्हा सुरू करण्याचे उद्योग क्षेत्राकडून स्वागत होत असले तरी अत्यल्प प्रतिसाद मिळत आहे. कमी मागणी, कर्मचाऱ्यांच्या वाहतुकीतीत अडचणी इत्यादी कारणांमुळे मुंबईतील 1400 पैकी केवळ 25 ते 30 टक्केच हॉटेल उघडण्यात आले. राज्यात सोमवारी 10,244 नवीन कोविड रुग्णांची नोंद झाली तर 12,982 रुग्ण बरे झाले.
BG/ST/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
पंतप्रधान कार्यालय
पंतप्रधान नरेंद्र मोदी आणि इस्रायलचे पंतप्रधान बेंजामिन नेतन्याहू यांच्यात दूरध्वनीवरून संभाषण
नवी दिल्ली, 25 जानेवारी 2020
पंतप्रधान नरेंद्र मोदी यांच्याशी इस्रायलचे पंतप्रधान बेंजामिन नेतन्याहू यांनी आज दूरध्वनीवरून संवाद साधला आणि 71 व्या प्रजासत्ताक दिनाच्या पूर्वसंध्येला पंतप्रधान आणि भारतीय जनतेला हार्दिक शुभेच्छा दिल्या.
दोन्ही नेत्यांनी एकमेकांना वर्ष 2020 साठी शुभेच्छा देखील दिल्या.
दोन्ही नेत्यांनी उभय देशांदरम्यान धोरणात्मक भागीदारीचे महत्व अधोरेखित केले आणि सर्वच क्षेत्रात सहकार्य वृद्धिंगत होत असल्याबद्दल आनंद व्यक्त केला. पंतप्रधान मोदी यांनी कृषि, जल आणि स्टार्ट-अप क्षेत्रातील अभिनव उपक्रमांच्या महत्वावर भर दिला. त्यांनी दोन्ही देशांदरम्यान हवाई संपर्क सुलभ बनवण्याच्या प्रयत्नांचे स्वागत केले.
दोन्ही नेत्यांनी परस्पर हिताच्या जागतिक आणि प्रादेशिक मुद्द्यांवर विचारांची देवाणघेवाण केली. प्रांतासंदर्भात आगामी उपक्रम आणि विकासासंदर्भात एकमेकांच्या संपर्कात राहण्याबाबतही सहमती दर्शवली.
S.Tupe/S.Kane/D.Rane
(Visitor Counter : 59
PIB Headquarters
पत्र सूचना कार्यालयाचे कोविड-19 संबंधित दैनंदिन बातमीपत्र

दिल्ली-मुंबई, 13 मे 2020
पंतप्रधान नरेंद्र मोदी यांनी काल कोरोनाच्या पार्श्वभूमीवर राष्ट्राला संबोधन केले. कोरोना विषाणूमुळे भारतातही अनेक कुटुंबांनी आपले आप्तेष्ट गमावले आहेत याबद्दल त्यांनी दुःख व्यक्त केले. मात्र त्याच वेळी कोरोनाचे हे मोठे संकट भारतासाठी स्वावलंबनाची मोठी संधी घेऊन आले असल्याचा विश्वास त्यांनी जनतेला दिला.
पंतप्रधान नरेंद्र मोदी यांनी काल आंतरराष्ट्रीय परिचारिका दिनानिमित्त परिचारिकाविषयी कृतज्ञता व्यक्त केली. “आंतरराष्ट्रीय परिचारिका दिन हा आपली पृथ्वी निरोगी ठेवण्यासाठी रात्रंदिवस झटणाऱ्या असामान्य परिचारिकांविषयी कृतज्ञता व्यक्त करण्याचा विशेष दिवस आहे. सध्या त्या कोविड-19 वर मात करण्यासाठी अतुलनीय काम करत आहेत. आपण परिचारिका आणि त्यांच्या कुटुंबीयांचे अत्यंत आभारी आहोत.
आरोग्य मंत्रालयाची कोविड-19 घडामोडींवरील माहिती
आतापर्यंत देशात 74,281 कोविड-19 केसेस नोंद झाल्या आहेत तर 24,386 बरे झाले आहेत आणि 2,415 मृत्यू झाले आहेत. गेल्या 24 तासात 3,525 केसेस नोंद झाल्या. आजवर कोविड-19 साठी 18.5 लाख चाचण्या करण्यात आल्या आहेत.
केंद्रीय अर्थमंत्री निर्मला सीतारामन यांनी पत्रकार परिषदेत आज खालील माहिती दिली.
- उद्योगधंदे तसंच सूक्ष्म, लघु आणि मध्यम उद्योगांसाठी तीन लाख कोटी रुपयांचे आपत्कालीन खेळते भांडवल पुरवण्यात येईल
- अडचणीत असलेल्या सूक्ष्म, लघु आणि मध्यम उद्योगांसाठी वीस हजार कोटींची मदत
- सूक्ष्म, लघु आणि मध्यम उद्योगांसाठी 50 हजार कोटींची भांडवल गुंतवणूक
- सूक्ष्म, लघु आणि मध्यम उद्योग यांची व्याख्या बदलण्यात येणार तसेच इतरही उपायोजना
- 200 कोटी रुपये पर्यंतच्या सरकारी निविदांसाठी जागतिक कंपन्यांना निविदा भरण्यास परवानगी नसेल
- व्यवसाय तसेच संघटित क्षेत्रातील कर्मचाऱ्यांसाठी कर्मचारी निर्वाह निधी मध्ये आणखी तीन महिन्यांची मदत
- कर्मचारी निर्वाह निधीतील कर्मचाऱ्यांचे आणि मालकाचे अंशदान पुढच्या तीन महिन्यांसाठी 12 टक्क्यांवरून 10 टक्के
- बिगर बँकिंग वित्तीय संस्थांसाठी 30 हजार कोटी रुपयांचा रोकड निधी
- बिगर बँकिंग वित्तीय संस्थांसाठी आणि म्युच्युअल फंड यांसाठी 45 हजार कोटी रुपयांची क्रेडिट गॅरंटी योजना
- वीज वितरण कंपन्यांसाठी 90 हजार कोटी रुपयांची रोकड सुलभता मदत
- बांधकाम क्षेत्रातील नोंदणीकृत प्रकल्पांना सहा महिन्यांची मुदतवाढ
इतर अपडेट्स :
महाराष्ट्र अपडेट्स
1026 नव्या केसेस 339 बरे झालेले रुग्ण आणि 53 मृत्यू . महाराष्ट्रात नोंदवले गेले. राज्यातील एकूण रुग्ण संख्या 24,427 झाली आहे. यादरम्यान महाराष्ट्र सरकारने केंद्रीय सशस्त्र पोलीस दलाच्या वीस तुकड्या केंद्राकडे मागितल्या आहेत ज्या राज्यातील थकलेल्या पोलिस दलाला मदत करतील. मुख्यमंत्री उद्धव ठाकरे यांनी पंतप्रधानांबरोबर व्हिडिओ कॉन्फरन्सिंगद्वारे बोलताना ही गोष्ट नमूद केली होती
FACT CHECKRT/MC/SP/DR
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंचायती राज मंत्रालय
आठव्या आंतरराष्ट्रीय योग दिनाच्या कार्यक्रमासाठी उलटगणती सुरू झाली असून पंचायत राज मंत्रालयाने यानिमित्ताने योग उत्सवाचे केले आयोजन
नवी दिल्ली, 1 जून 2022
आठव्या आंतरराष्ट्रीय योग दिनाची उलटगणती सुरू झाली असून त्यानिमित्ताने देशभरात आयोजित होणाऱ्या पूर्व कार्यक्रमांचा एक भाग म्हणून पंचायत राज मंत्रालयाच्या आवारात एक विशेष कार्यक्रम आज आयोजित करण्यात आला. पंचायती राज मंत्रालय यात सामील झाले.
यानिमित्ताने आजपासून ते आंतरराष्ट्रीय योग दिवस, 2022 पर्यंत साजऱ्या होणाऱ्या योग उत्सव –21 याची संकल्पना: मानवतेसाठी योग ही असून यात दररोज सादर होणाऱ्या कार्यक्रमाचा एक भाग म्हणून आज दैनंदिन जीवनातील योगाचे महत्त्व या विषयावर एका व्याख्यानासह-प्रात्यक्षिक सत्र आयोजित करण्यात आले होते.
या योग उत्सवाच्या कार्यक्रमात मंत्रालयातील सर्व अधिकारी आणि कर्मचारी-सदस्यांचा उत्साही सहभाग दिसून आला.21 जून, 2022 रोजी होणाऱ्या
या कार्यक्रमाचा अधिकाधिक प्रसार करण्यासाठी,राज्ये / केंद्रशासित प्रदेशांतील पंचायती राज विभाग आणि पंचायती राज संस्थांना कार्यक्रमात सहभागी होण्यासाठी आणि आंतरराष्ट्रीय योग दिनाच्या उत्सवाबाबत प्रमुख हितसंबंधितांमधे जागरुकता निर्माण करण्यासाठी आभासी माध्यमाद्वारे वेब-लिंक सामायिक केली गेली.
आयुष मंत्रालयाच्या, मोरारजी देसाई राष्ट्रीय योग संस्थेने नियुक्त केलेल्या योग प्रशिक्षकांनी दैनंदिन जीवनातील योगाचे महत्त्व यावर थोडक्यात सादरीकरण केले. मोरारजी देसाई राष्ट्रीय योग संस्थेचे  प्राध्यापक-सदस्य श्री तनुज यादव यांनी दैनंदिन जीवनातील योगाचे महत्त्व या विषयावर व्याख्यान दिले, तर श्री मुरुली एम.आर.यांनी योगासनांशी प्रात्यक्षिके, योगा ब्रेक,यासंबंधित विविध योगासने/ मुद्रा/ व्यायाम प्रकार यांची प्रात्यक्षिके करून दाखवली,जे योगव्यायाम, तणावमुक्ती करण्यासाठी, ताजेतवाने होण्यासाठी आणि कामावर पुन्हा लक्ष केंद्रित करण्यासाठी साध्या आणि उपयुक्त योग पद्धतींचा समावेश असलेले शिष्टसंमत वर्तन आहे आणि कामाच्या ठिकाणी व्यक्तींची कार्यशीलता वाढविण्यास मदत करतात.
या उलटगणती कार्यक्रमाचे अध्यक्ष पंचायती राज मंत्रालय सचिव,श्री सुनील कुमार होते आणि त्याचे सूत्रसंचालन पंचायती राज मंत्रालयाचे आर्थिक सल्लागार डॉ. बिजय कुमार बेहरा,यांनी केले.यावेळी बोलताना पंचायती राज मंत्रालयाचे सचिव श्री सुनील कुमार यांनी सर्व सहभागींना शारीरिक आणि मानसिक आरोग्यासाठी योगासनांना त्यांच्या जीवनशैलीचा भाग बनवण्याचे आवाहन केले.योग-ब्रेकचा सरकारी यंत्रणेत काम करणाऱ्या अधिकारी आणि कर्मचारी-सदस्यांना मोठा लाभ होऊ शकतो,हे त्यांनी अधोरेखित केले. प्रत्येकाने नियमितपणे योगाभ्यास करण्याचा प्रयत्न केला पाहिजे कारण यामुळे सर्वांचे आरोग्य सुधारण्यास मदत होईल आणि दैनंदिन जीवनात शरीर आणि मन स्वच्छ आणि कामावर केंद्रित करण्यास मदत होईल,अशी सूचना केली.डॉ.बी.के. बेहरा यांनी सर्व कर्मचाऱ्यांना निरोगी आणि संतुलित जीवनासाठी योगाचा अवलंब करण्याचे यावेळी आवाहन केले.
G.Chippalkatti/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 127
आरोग्य आणि कुटुंब कल्याण मंत्रालय
कोविड-19 चाचण्यांमध्ये भारताने पुन्हा नवीन उच्चांक गाठला
गेल्या 24 तासात 11.5 लाखांहून अधिक चाचण्या
नवी दिल्ली, 9 सप्टेंबर 2020
एका दिवसात सर्वाधिक, जवळपास 75,000 कोविडचे रुग्ण बरे झाल्याची नोंद झाली असतानाच, त्याच दिवशी दुसरीकडे सर्वाधिक कोविड-19 चाचण्या करण्याचा विक्रम देखील घडला आहे. गेल्या 24 तासांत 11.5 लाखाहून अधिक कोविड नमुन्यांची चाचणी घेण्यात आली.
भारत हा अशा काही देशांपैकी एक आहे जिथे दैनंदिन चाचणी संख्या सर्वाधिक आहे. दैनंदिन चाचणी क्षमता 11 लाखांच्या पुढे गेली आहे. गेल्या 24 तासांत 11,54,549 चाचण्या घेण्यात आल्या असून भारताने राष्ट्रीय निदान क्षमता आणखी बळकट केली आहे.
या कामगिरीमुळे एकत्रित चाचण्यांचा आकडा 5.18 कोटींच्या पुढे गेला आहे. 
मोठ्या प्रमाणावर होत असलेल्या देशव्यापी चाचण्यांमुळे, वेळेवर निदान होत असल्याने रुग्णांना योग्य उपचारांसाठी अचूक वेळी अलगीकरण किंवा रुग्णालयात दाखल केले जात आहेत. यामुळे मृत्यू दर  कमी झाला असून रुग्ण बरे होण्याचे प्रमाण वाढले आहे.
विस्तारीत नैदानिक प्रयोगशाळांचे नेटवर्क आणि विविध उपायांद्वारे देशभरात सुलभ चाचणीच्या सुविधेसाठी मोठ्या प्रमाणात चालना मिळाली आहे. या कामगिरीवर आधारित, प्रति दशलक्ष चाचण्यांमध्ये  वाढ होऊन ती 37,539 झाली आहे.
जानेवारी 2020 मध्ये पुण्यात केवळ एक चाचणी प्रयोगशाळा होती; देशातील चाचणी प्रयोगशाळांचे नेटवर्क निरंतर बळकट होत असून आज देशात 1678 प्रयोगशाळा आहेत, त्यात सरकारी क्षेत्रातील 1040 आणि खाजगी क्षेत्रातील 638 प्रयोगशाळा आहेत. यामध्ये:
- रिअल-टाइम आरटी पीसीआर आधारित चाचणी प्रयोगशाळा : 854 
- ट्रू नॅट आधारित चाचणी प्रयोगशाळा : 703 
- सीबीएनएएटी आधारित चाचणी प्रयोगशाळा :121 
कोविड19 संदर्भात कुठलीही अधिकृत आणि ताजी आकडेवारी/माहिती हवी असल्यास, तसेच काही मार्गदर्शक तत्वे अथवा सूचना बघायच्या असल्यास, कृपया खालील संकेतस्थळाला भेट द्यावी : https://www.mohfw.gov.in/.
तांत्रिक गोष्टींच्या माहितीसाठी संपर्क साधायचा असल्यास, या ईमेल आय डी वर साधावा: technicalquery.covid19[at]gov[dot]in आणि इतर शंका/समस्यांसाठी ईमेल आयडी- ncov2019[at]gov[dot]in .
कोविड19 संदर्भात इतर माहितीसाठी दूरध्वनी क्रमांक : +91-11-23978046 or 1075 . सर्व राज्ये आणि केंद्रशासित प्रदेशांच्या हेल्पलाईन्सची यादी सोबत जोडली आहे. https://www.mohfw.gov.in/pdf/coronvavirushelplinenumber.pdf .
M.Chopade/S.Mhatre/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
सांस्कृतिक मंत्रालय
केंद्रीय सांस्कृतिक मंत्री जी. किशन रेड्डी उद्या 'भारत छोडो' चळवळीच्या 79 व्या वर्धापन दिनानिमित्त एका प्रदर्शनाचे उद्घाटन करणार
आझादी का अमृत महोत्सवाचा भाग म्हणून राष्ट्रीय अभिलेखागार हे प्रदर्शन सादर करत आहे
ठळक मुद्दे:
- सांस्कृतिक राज्यमंत्री,अर्जुन राम मेघवाल आणि मीनाक्षी लेखी उद्घाटनाला उपस्थित राहणार
- प्रदर्शन 9 ऑगस्ट ते 8 नोव्हेंबर 2021 पर्यंत सकाळी 10.00 ते संध्याकाळी 5.30 पर्यंत खुले राहील
स्वातंत्र्याच्या 75 व्या वर्षानिमित्त साजरा होणाऱ्या आझादी का अमृत महोत्सवाचा एक भाग म्हणून, राष्ट्रीय अभिलेखागार उद्या 'भारत छोडो चळवळी'च्या 79 व्या वर्धापन दिनानिमित्त एक प्रदर्शन सादर करत आहे. केंद्रीय सांस्कृतिक आणि पर्यटन आणि ईशान्य प्रदेश विकास मंत्री जी किशन रेड्डी हे संसदीय कार्य आणि सांस्कृतिक राज्यमंत्री अर्जुन राम मेघवाल आणि परराष्ट्र आणि सांस्कृतिक राज्यमंत्री मीनाक्षी लेखी यांच्या उपस्थितीत 8 ऑगस्ट 2021 रोजी सकाळी 11:30 वाजता या प्रदर्शनाचे उद्घाटन करतील.
सार्वजनिक नोंदी, खाजगी कागदपत्रे, नकाशे, छायाचित्रे आणि इतर संलग्न साहित्यातून भारताच्या स्वातंत्र्यलढ्यातील भारत छोडो चळवळीचे महत्त्व उलगडून दाखवण्याचा हा एक प्रयत्न आहे.
हे प्रदर्शन 9 ऑगस्ट ते 8 नोव्हेंबर 2021 पर्यंत सकाळी 10 ते संध्याकाळी 5:30 पर्यंत जनतेसाठी खुले राहील.
पेट्रोलियम आणि नैसर्गिक वायू मंत्रालय
केंद्रीय मंत्रिमंडळाची इथेनॉल मिश्रित पेट्रोल कार्यक्रमांतर्गत सार्वजनिक तेल कंपन्यांना इथेनॉल खरेदीसाठीच्या यंत्रणेला मंजुरी- इथेनॉल पुरवठा वर्ष 2022-23 च्या पुरवठ्यासाठी इथेनॉलच्या दरात सुधारणा
नवी दिल्ली, 2 नोव्हेंबर 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाच्या आर्थिक व्यवहार विषयक समितीने या इथेनॉल पुरवठा वर्ष, ईएसवाय 2022-23 दरम्यान, एक डिसेंबर 2022 ते 31 ऑक्टोबर 2023 या आगामी 2022-23 च्या साखर हंगामासाठी विविध ऊस आधारित कच्च्या मालापासून मिळणाऱ्या इथेनॉलच्या उच्च दराला मंजुरी दिली आहे :
- सी हेवी मळीपासून मिळणाऱ्या इथेनॉलच्या दरात प्रतिलीटर 46.66 रुपयांवरून प्रतिलीटर 49.41 रुपये वाढ करण्यात आली आहे,
- बी हेवी मळीपासून मिळणाऱ्या इथेनॉलच्या दरात प्रतिलीटर 59.08 रुपयांवरून प्रतिलीटर 60.73 रुपये वाढ करण्यात आली आहे,
- ऊसाचा रस/ साखर/ काकवी यांच्यापासून मिळणाऱ्या इथेनॉलच्या दरात प्रतिलीटर 63.45 रुपयांवरून प्रतिलीटर 65.61 रुपये वाढ करण्यात आली आहे.
त्याव्यतिरिक्त जीएसटी आणि वाहतूक आकार देय असेल.
सर्व डिस्टिलरींना या योजनेचा लाभ मिळवता येईल आणि त्यांच्यापैकी बऱ्याच कंपन्यांकडून ईबीपी, इथेनॉल मिश्रित पेट्रोल कार्यक्रमासाठी इथेनॉलचा पुरवठा होईल अशी अपेक्षा आहे. इथेनॉल उत्पादकांना त्यांची भरपाई पुरेशा प्रमाणात मिळाल्यामुळे इथेनॉल पुरवठादारांना ऊस उत्पादक शेतकऱ्यांना लवकर पैसे देता येतील ज्यामुळे शेतकऱ्यांच्या समस्या कमी होण्यासाठी मदत होईल.
सरकार इथेनॉल मिश्रित पेट्रोल  कार्यक्रम राबवत आहे तर तेल विपणन कंपन्या 10% पर्यंत इथेनॉल मिसळून पेट्रोलची विक्री करत आहेत. या कार्यक्रमाचा 1 एप्रिल 2019 पासून अंदमान निकोबार आणि लक्षद्वीप वगळता संपूर्ण भारतभर विस्तार करण्यात आला आहे. पर्यायी आणि पर्यावरण स्नेही इंधनाच्या वापराला प्रोत्साहन देण्याचा यामागचा उद्देश आहे. या निर्णयामुळे आयातीमध्ये कपात होईल आणि कृषी क्षेत्राला चालना मिळेल.
सरकारने इथेनॉलच्या उत्पादनासाठी साखर आणि साखर आधारित कच्च्या मालाच्या इतरत्र वापरासह शेतकऱ्यांच्या थकबाकीत कपात करण्यासाठी अनेक निर्णय घेतले आहेत. ऊसाच्या रसाचे आणि बी हेवी मोलासिसचे इथेनॉलमध्ये रुपांतर केल्यामुळे आता साखर हंगामाच्या सुरुवातीपासूनच इथेनॉल मोठ्या प्रमाणावर उपलब्ध असल्याने 1 नोव्हेंबर ते त्यापुढील वर्षातील 31 ऑक्टोबरपर्यंतचे वर्ष इथेनॉल पुरवठा वर्ष म्हणून मानण्याचा निर्णय घेण्यात आला आहे. त्याशिवाय साखरेची एफआरपी आणि कारखान्यातील साखरेचा दर यामध्ये मोठ्या प्रमाणात बदल झाले असल्याने ऊस आधारित कच्च्या मालापासून मिळालेल्या इथेनॉलच्या कारखान्यातील दरामध्ये सुधारणा करण्याची गरज आहे.
N.Chitale/S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 186
सुक्ष्म, लघु आणि मध्यम उदयोग मंत्रालय
राष्ट्रीय लघु उद्योग महासंघ मर्यादित  ची कामगिरी
नवी दिल्ली, 7 फेब्रुवारी 2022
राष्ट्रीय लघु उद्योग महासंघ मर्यादित , हा सूक्ष्म, लघु, मध्यम उद्योग मंत्र्यालयाच्या  अखत्यारितला सार्वजनिक उपक्रम आहे. एमएसएमईला विपणन, तंत्रज्ञान, कर्ज, हमी आणि इतर एकात्मिक समर्थन सेवा तो प्रदान करतो. यात कच्च्या मालाची आवश्यकता सुलभ करण्यासाठी एकात्मिक समर्थन, सामग्री खरेदी करण्यासाठी आणि एमएसएमईंना त्याचा पुरवठा करण्यासाठी मोठ्या प्रमाणावरील उत्पादकांसोबत व्यवस्था करणे, कच्चा माल खरेदीसाठी हमीची व्यवस्था, निविदा आणि सामूहिक विपणन तसेच एमएसएमईंना तांत्रिक सहाय्य, त्यांच्या एकाच ठिकाणी सर्व  नोंदणी योजनेअंतर्गत  सूक्ष्म, लघु आणि मध्यम उद्योगांची  नोंदणी यांचा समावेश आहे.
एनएसआयसीने गेल्या पाच वर्षांत आयोजित केलेल्या उद्योजक अभिमुखता कार्यक्रमांचे तपशील खालीलप्रमाणे आहेत:
|
|
Year
|
|
No. of Programmes
|
|
No. of Participants
|
|
2017-18
|
|
574
|
|
50448
|
|
2018-19
|
|
117
|
|
6798
|
|
2019-20
|
|
110
|
|
8977
|
|
2020-21
|
|
14
|
|
1021
|
|
2021-22|
|
22
|
|
1571
|
|Upto January 2022
|
||
|
एनएसआयसी तांत्रिक सेवा केंद्रांच्या गेल्या पाच वर्षांतील कामगिरीचा तपशील खालीलप्रमाणे आहे.
|Year
||
|
No. of Programmes
|
|
No. of Participants
|
|
2017-18
|
|
574
|
|
50448
|
|
2018-19
|
|
117
|
|
6798
|
|
2019-20
|
|
110
|
|
8977
|
|
2020-21
|
|
14
|
|
1021
|
|
2021-22|
|
22
|
|
1571
|
|Upto January 2022
|
||
|
केंद्रीय सूक्ष्म, लघु आणि मध्यम उद्योग मंत्री नारायण राणे यांनी आज राज्यसभेत एका लेखी उत्तरात ही माहिती दिली.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 137
सुक्ष्म, लघु आणि मध्यम उदयोग मंत्रालय
केंद्रीय गृहमंत्री अमित शहा यांनी निमलष्करी दलाच्या 107 कॅन्टीनमध्ये खादी उत्पादनांच्या विक्रीचा केला प्रारंभ
नवी दिल्ली, 9 मे 2022
केंद्र सरकारच्या "स्वदेशी" मोहिमेचा संपूर्ण देशात विस्तार करण्यासाठी निमलष्करी दलाच्या कॅन्टीनमध्ये हस्तनिर्मित खादी उत्पादनांची विक्री सुरू करण्यात आली आहे. गृह आणि सहकार मंत्री अमित शहा यांच्या हस्ते आज केंद्रीय सशस्त्र पोलीस दलाच्या  107 कॅन्टीनमध्ये खादी उत्पादनांच्या विक्रीचा शुभारंभ झाला. देशातील निमलष्करी दलांची सर्व कॅन्टीन्स लवकरच खादी उत्पादनांची विक्री सुरू करतील, असे त्यांनी यावेळी जाहीर केले.
“गांधीजींसाठी खादी हे स्वदेशीचे प्रतीक होते आणि पंतप्रधान नरेंद्र मोदी यांचे आत्मनिर्भर भारताचे स्वप्न पूर्ण करण्याचेही ते एक साधन आहे. खादी शुद्धतेची हमी आहे. 107 निमलष्करी कॅन्टीनमध्ये खादी उत्पादनांची विक्री सुरू झाल्याचा मला आनंद झाला आहे आणि लवकरच देशभरातील सर्व निमलष्करी कॅन्टीनमध्ये खादी उत्पादने उपलब्ध करून दिली जातील,'' असे गृहमंत्र्यांनी आसाममधील तामुलपूर येथे बीएसएफच्या केंद्रीय कर्मशाळा आणि भांडाराच्या पायाभरणी कार्यक्रमादरम्यान सांगितले. यावेळी आसामचे मुख्यमंत्री हिमंता बिस्वा सरमा, खादी आणि ग्रामोद्योग आयोगाचे अध्यक्ष विनय कुमार सक्सेना, गृह सचिव अजय कुमार भल्ला आणि सीमा सुरक्षा दल आणि केंद्रीय राखीव पोलीस दलाचे महासंचालक उपस्थित होते.
तत्पूर्वी, स्वदेशीला चालना देण्यासाठी, गृहमंत्र्यांनी खादी आणि ग्रामोद्योग आयोगामार्फत सर्व CAPF कॅन्टीनसाठी अधिकाधिक "स्वदेशी" उत्पादने विकणे अनिवार्य केले. सुरुवातीला राष्ट्रध्वज, सुती टॉवेल्स, मध, कच्चे घाण्यावरील मोहरीचे तेल, अगरबत्ती, दलिया, पापड, लोणची, आवळा उत्पादने इत्यादींसह 32 उत्पादने दिल्ली एनसीआर, पंजाब, हरियाणा, गुजरात उत्तर प्रदेश, आसाम आणि इतर राज्यांमधल्या कॅन्टीनमध्ये पुरवली जातील.
मोहरीचे तेल, गोधड्या आणि लोकरीच्या ब्लँकेटच्या पुरवठ्यासाठी खादी आणि ग्रामोद्योग आयोगाने निमलष्करी दलांसोबत केलेल्या ऐतिहासिक करारानंतर हे पाऊल उचलले गेले आहे.S.Patil/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
विज्ञान आणि तंत्रज्ञान मंत्रालय
इलेकट्रीक वाहनांसाठी सुधारित, जड दुर्मिळ प्रदूषणमुक्त, किफायतशीर किंमतीतले चुंबक वाहतूक खर्च कमी करू शकतात
संशोधकांनी सुधारित किफायतशीर किंमतीचे जड दुर्मिळ प्रदूषणमुक्त उच्च एनडी-एफई-बी  चुंबक तयार केले आहेत, या चुंबकांना इलेक्ट्रिक वाहनांसाठी जास्त मागणी असून ते ही वाहने अधिक किफायतशीर बनवू शकतात.
90% पेक्षा जास्त इलेकट्रीक वाहनांमध्ये ब्रशलेस डीसी  मोटर्स वापरल्या जातात ज्या दुर्मिळ पृथ्वी निओडीमियम आयर्न बोरॉन  चुंबकांनी बनलेल्या असतात. 1984 मध्ये सागावाने त्याचा शोध लावल्यापासून, एनडी-एफई-बी  चुंबक हा चुंबकीय गुणधर्मांच्या अपवादात्मक संयोजनामुळे बर्याच अनुप्रयोगांसाठी सर्वाधिक मागणी असलेला टिकाऊ चुंबकीय पदार्थ आहे.
इलेकट्रीक वाहनांमध्ये वापरलेले एनडी-एफई-बी  चुंबक 150 - 200oC इतक्या उच्च तापमानात कार्य करतात आणि चुंबकीय गुणधर्म नाहीसे झाल्यास  उच्च प्रतिरोध दाखवणे आवश्यक असते, अशी क्षमता शुद्ध एनडी-एफई-बी  चुंबकांजवळ नसते. त्यामुळे डिस्प्रोशिअम  धातू डिमॅग्नेटायझेशनचा प्रतिरोध सुधारण्यासाठी मिश्रधातू म्हणून त्याला जोडला जातो. जगभरात, संशोधक महागडे डिस्प्रोशिअम धातू न जोडता एनडी-एफई-बी  चुंबकांची शक्ती  वाढवण्याचा प्रयत्न करत आहेत.एनडी-एफई-बी  चुंबकाच्या दाण्यांमधली जागा "अचुंबकीय" घटकांसह योग्य उष्णता देण्याचे उपाय वाढवण्याच्या अनुषंगाने  चुंबकांची शक्ती वाढवण्यासाठी संशोधन समुदायाने अवलंबलेले धोरण आहे.
अलीकडेच, भारत सरकारच्या विज्ञान आणि तंत्रज्ञान विभागाचे स्वायत्त संशोधन आणि विकास केंद्र असलेल्या पावडर मेटलर्जी अँड न्यू मटेरियल्स  या आंतरराष्ट्रीय अत्याधुनिक संशोधन केंद्रातील वाहन ऊर्जा साहित्य केंद्रातील संशोधकांनी Nd70Cu30 या कमी द्रवणांक मिश्रधातूचा वापर करून ग्रेन बाउंड्री डिफ्यूजन प्रक्रियेद्वारे  Nd-Fe-B मेल्ट-स्पन रिबन असलेल्या निओबियमची  शक्ती वाढवली आहे जी "अचुंबकीय" घटकासाठी स्त्रोत म्हणून कार्य करते. एनबीच्या  अवक्षेपणामुळे, त्यांनी ग्रेन बाउंडरी डिफ्यूजन दरम्यान चुंबकीय दाण्यांमध्ये प्रतिबंधीत वाढ नोंदवली आहे, जी चुंबकीय कणांवर तांबे  धातूचे संवर्धन सुलभ करते आणि एनडी-एफई-बी  पावडरच्या विचुंबकीकरणास वाढीव प्रतिरोध करण्यास मदत करते. मटेरिअल्स रिसर्च लेटरमध्ये प्रकाशित झालेल्या या संशोधनात,प्राप्त झालेल्या वाहन अनुप्रयोगांसाठी 150oC वर 1 T चे शक्तीचे मूल्य इलेकट्रीक वाहन अनुप्रयोगांसाठी डिस्प्रोशिअम  धातूशिवाय चुंबक विकसित करण्यासाठी उपयुक्त धोरण ठरेल ज्यामुळे आयात बरीच कमी होईल.
पंतप्रधान कार्यालय
पंतप्रधान श्रीमद भगवद्गीतेच्या श्लोकांच्या 21 विद्वानांनी केलेल्या स्पष्टीकरणाच्या हस्तलिखिताचे प्रकाशन 9 मार्च रोजी करणार
पंतप्रधान श्री नरेंद्र मोदी श्रीमद भगवद्गीतेच्या अकरा खंडांच्या हस्तलिखितांच्या 21 विद्वानांच्या स्पष्टीकरणाचे प्रकाशन दिनांक 9 मार्च रोजी संध्याकाळी पाच वाजता कल्याण मार्ग, नवी दिल्ली, येथे करणार आहे. जम्मू-काश्मीरचे राज्यपाल श्रीयुत मनोज सिन्हा आणि डॉक्टर करण सिंह हे देखील यावेळी उपस्थित असतील.
श्रीमद भगवद्गीता: दुर्मिळ विविध संस्कृत स्पष्टीकरणासह मूळ हस्तलिखित स्वरूपात
साधारणपणे भगवद्गीतेचा अभ्यास हा एकच भाषेत स्पष्टीकरण देऊन प्रसिद्ध होतो. आता प्रथमच, प्रख्यात भारतीय विद्वानांनी भगवद्गीतेचे महत्त्वाच्या स्पष्टीकरणासह सर्वंकष आणि तुलनात्मक रसास्वाद घेण्यासाठी एकत्रीकरण केले आहे. ही हस्तलिखिते धर्मार्थ धर्मादाय संस्थेने प्रकाशित केली असून ती अतिशय वैशिष्ट्यपूर्ण पद्धतीने आणि भारतीय पध्दतीच्या हस्ताक्षरात प्रकाशित केलेली असून त्यात शंकर भाष्य पासून ते भासानुवादापर्यंत सर्व हस्तलिखितांचा समावेश आहे. डॉक्टर करण सिंह जम्मू काश्मीर येथील धर्मार्थ ट्रस्टचे अध्यक्ष आणि विश्वस्त आहेत